《运司园亭·翠锦亭》
宋代·杜敏求

材大难为用，尝夸古柏篇。
亭前老楩楠，黛色亦参天。
夏暑借清阴，秋籁得自然。
有如爱庭楸，朝暮东西偏。

作者简介：（1039—1101）宋眉州青神人，字趣翁，一字拙翁。七岁能诗，有“农夫苦相问，燮理是何人”之句。仁宗嘉祐六年进士。授简州司理参军。历知什邡县，除成都府教授、太学博士，官终潼州府路提点刑狱。有文集。